169. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝΚΑΙ ΕΠΙΚΟΙΝΩΝΙΩΝ Αριθ. Φ. 400/29553/5357 της 9 Αυγ./9 Σεπτ. 1991 (ΦΕΚ Β΄ 726) (Διόρθ. Σφαλμ. στο ΦΕΚ Β΄ 813/3 Οκτ. 1991) Διενέργεια εθνικών και διεθνών μεταφορών. Έχοντας υπόψη: 1.Τις διατάξεις του Νόμ. 383/76 «περί διενέργειας εμπορευματικών μεταφορών δια φορτηγών αυτοκινήτων δημόσιας χρήσης και άλλων διατάξεων». 2.Το άρθρ. 15 του Νόμ. 1959/91 (ΦΕΚ 123/Α/91) «για τις οδικές μεταφορές, τις επικοινωνίες και άλλες διατάξεις», αποφασίζουμε: 1.Επιτρέπουμε μέχρι 30 Ιουλ. 1992 τη διενέργεια εθνικών και διεθνών μεταφορών μόνο προς Αλβανία, Βουλγαρία, Γιουγκοσλαβία και Τουρκία με φορτηγά δημόσιας χρήσης αυτοκίνητα εθνικών μεταφορών (πλατ-φόρμες) για τη μεταφορά εμπορευματοκιβωτίων ή ανατρεπόμενα κοινού φόρτου. 2.Του μέτρου αυτού εξαιρούνται τα φορτηγά δημόσιας χρήσης αυτοκίνητα για τα οποία έχει καθοριστεί (γενικά ή ειδικά) ως αποκλειστική περιοχή κυκλοφορίας, η περιοχή του Νομού της έδρας τους. 3.Η ισχύς της απόφασης αυτής αρχίζει με τη δημοσίευσή της στην Εφημερίδα της Κυβερνήσεως. 